**Ministru kabineta noteikumu projekta „Kārtība, kādā notiek aviācijas nelaimes gadījumā cietušo civilās aviācijas gaisa kuģu un cilvēku meklēšanas un glābšanas darbi, civilās aviācijas nelaimes gadījumu seku likvidēšana un institūciju sadarbība” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā notiek aviācijas nelaimes gadījumā cietušo civilās aviācijas gaisa kuģu un cilvēku meklēšanas un glābšanas darbi, civilās aviācijas nelaimes gadījumu seku likvidēšana un institūciju sadarbība” (turpmāk-noteikumu projekts) izstrādāts saskaņā ar likuma „Par aviāciju” 66.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.novembrī stājās spēkā likums „Grozījumi likumā „Par aviāciju”” (Latvijas Vēstnesis, 2014.gada 2.oktobra Nr. 204), kura mērķis - uzlabot civilās aviācijas nelaimes gadījumā cietušā civilās aviācijas gaisa kuģa un cilvēku meklēšanas un glābšanas, kā arī aviācijas nelaimes gadījuma seku likvidēšanas un institūciju sadarbības koordinācijas sistēmu Latvijā, tādējādi paredzot izveidot Aviācijas meklēšanas un glābšanas koordinācijas centru , kura darbību nodrošinās Valsts robežsardze.  Lai noteiktu institūciju atbildības sadalījumu un saskaņotu rīcību civilās aviācijas nelaimes gadījumā cietušā civilās aviācijas gaisa kuģa un cilvēku meklēšanā un glābšanā, kā arī aviācijas nelaimes gadījuma seku novēršanā, noteikumu projekts nosaka:1) Aviācijas meklēšanas un glābšanas koordinācijas centra atbildības rajonu;2) nelaimes gadījumā cietušā civilās aviācijas gaisa kuģa atrašanās vietas identificēšanu un institūciju informēšanu;3) nelaimes gadījumā cietušā civilās aviācijas gaisa kuģa meklēšanu;4) nelaimes gadījumā cietušā civilās aviācijas gaisa kuģa atrašanās vietas perimetra ierobežošanu un apsardzi;5) cilvēku meklēšanas un glābšanas darbu veikšanu aviācijas nelaimes gadījumā cietušā civilās aviācijas gaisa kuģa atrašanās vietā;6)institūcijas, kuras iesaistās civilās aviācijas gaisa kuģa nelaimes gadījumā cietušo glābšanas pasākumos un seku likvidēšanā;7) medicīniskās palīdzības sniegšanu cietušajiem;8) civilās aviācijas gaisa kuģī esošo personu skaita un identitātes noskaidrošanu;9) nelaimes gadījuma bojā gājušo apzināšanu un pārvietošanu;10) operatīvās rīcības plānā norādāmo informāciju;11) tūlītēja atbalsta sniegšanu nelaimes gadījumā cietušajiem un cietušo tuviniekiem;12) prasību Latvijas Republikā sertificētam gaisa kuģu ekspluatantam, neatkarīgi no tā pamatdarbības vietas izstrādāt ārkārtas situāciju rīcības plānu palīdzības sniegšanai cietušajiem un viņu tuviniekiem, ja aviācijas nelaimes gadījumā cietis kāds no ekspluatanta gaisa kuģiem;13) prasību gaisa kuģu ekspluatantam, kura gaisa kuģis cietis civilās aviācijas nelaimes gadījumā Latvijas Republikas teritorijā, nodrošināt atbalsta sniegšanu cietušajiem ar pirmās nepieciešamības precēm, īslaicīgas uzturēšanās vietas nodrošināšanu, ūdeni, pārtiku, psiholoģisko un tūlītēju materiālo atbalstu, ceļojumu turpināšanu pēc medicīniskās palīdzības saņemšanas, ar informatīvā tālruņa līnijas nodrošināšanu cietušo tuvinieku informēšanai par cietušajām personām, organizēt nelaimes gadījuma upuru mirstīgo atlieku transportēšanu uz to mītnes zemi, plānot un organizēt bojā gājušo piemiņas pasākumus. Ja gaisa kuģu ekspluatants pienācīgā laikā un apjomā nespēj nodrošināt minētos pasākumus, Aviācijas meklēšanas un glābšanas koordinācijas centram ir pienākums to organizēt un koordinēt saskaņā ar Operatīvās rīcības plānu.Noteikumu projektā tiek noteikts, ja ir noticis liela mēroga civilās aviācijas gaisa kuģa nelaimes gadījumus, aktivizē Aviācijas nelaimes gadījuma informācijas centra darbību. Aviācijas meklēšanas un glābšanas koordinācijas centra kompetence tiek noteikta Operatīvās rīcības plānā. |
| 3. | Projekta izstrādē iesaistītās institūcijas | Valsts aģentūra „Civilās aviācijas aģentūra”, Valsts robežsardze, VAS „Latvijas gaisa satiksme”, Iekšlietu ministrija. |
| 4. | Cita informācija | Noteikumu projektā minētās Aviācijas meklēšanas un glābšanas koordinācijas centra funkcijas Iekšlietu ministrija (Valsts robežsardze) nodrošinās tai piešķirto līdzekļu ietvaros. Par papildu līdzekļu piešķiršanu civilās aviācijas gaisa kuģa nelaimes gadījumu seku novēršanas pasākumu īstenošanai lemj Ministru kabinets atsevišķi par katru gadījumu.  |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar noteikumu projektu tiek virzīts Ministru kabineta rīkojuma projekts „Par Ministru kabineta 2012.gada 11. janvāra rīkojuma Nr.24 „Par Valsts rīcības plānu civilās aviācijas nelaimes gadījumu seku novēršanai” atzīšanu par spēku zaudējušu”. Sadarbībā ar Aizsardzības ministriju, Iekšlietu ministriju un Valsts Robežsardzi tiks veikti grozījumi Ministru kabineta 2003. gada 2. decembra noteikumos Nr. 674. Noteikumi par cilvēku meklēšanu un glābšanu aviācijas un jūras avārijas gadījumā. |
| 2. | Atbildīgā institūcija | Valsts aģentūra „Civilās aviācijas aģentūra”. |
| 3. | Cita informācija | Nav. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir publicēts valsts aģentūras „Civilās aviācijas aģentūra” un Valsts robežsardzes mājas lapā internetā. |
| 2. | Sabiedrības līdzdalība projekta izstrādē  | Nav attiecināms |
| 3. | Sabiedrības līdzdalības rezultāti  | Nav attiecināms |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā „Latvijas Vēstnesis”, publikācija tiks ievietota bezmaksas normatīvo aktu datubāzē *www.likumi.lv*. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts robežsardze, Valsts ugunsdzēsības un glābšanas dienests, Neatliekamās medicīniskās palīdzības dienests, Valsts policija, Jūras meklēšanas un glābšanas koordinācijas centrs, Satiksmes ministrija, valsts akciju sabiedrība „Latvijas gaisa satiksme”, valsts aģentūra „Civilās aviācijas aģentūra” , Nacionālie bruņotie spēki, Ārlietu ministrija, Transporta nelaimes gadījumu un incidentu izmeklēšanas birojs un Latvijas pašvaldību savienība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks, paplašinot Valsts robežsardzes funkcijas, nosakot, ka tā veic  arī civilās aviācijas nelaimes gadījumā cietušo gaisa kuģu un cilvēku meklēšanas un glābšanas un civilās aviācijas nelaimes gadījumu seku  novēršanas koordināciju. Ar normatīvā regulējuma izdošanu tiks panākta atbildīgo valsts iestāžu spēju efektivizēšana, veicot tiem likumā noteiktos uzdevumus, un paaugstināta valsts un sabiedrības drošība. Civilās aviācijas negadījumu seku novēršanas sistēma tiks izveidota un balstīta uz tādiem pašiem pamatprincipiem kā daudzās Eiropas Savienības valstīs.Projekts tiks īstenots esošo institūciju un cilvēkresursu ietvaros. |
| 3. | Cita informācija | Nav. |

Anotācijas II, III, un V sadaļa – projekts šo jomu neskar.

Satiksmes ministrs A.Matīss

Vīza: valsts sekretārs K.Ozoliņš

15.10.2015. 15.00

896

A.Čudare 67830960

Anna.Cudare@latcaa.gov.lv